open-index/open-wikipedia-markdown huggingface dataset:
Söngvakeppnin 2020

**Söngvakeppnin 2020** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2020. Kilpailu pidettiin avoimena sävellyskilpailuna, johon lähetettiin 157 kappaletta. Niistä kymmenen valittiin kilpailuun. Kilpailijat julkaistiin 18. tammikuuta.

Kilpailu koostui kahdesta semifinaalista ja finaalista. Semifinaalit kilpailtiin 8. ja 15. helmikuuta ja finaali 29. helmikuuta. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili viisi kappaletta, joista äänestettiin puhelinäänestyksellä kaksi finaaliin. Semifinaalien jälkeen finaaliin päästettiin vielä yksi villi kortti. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa katsojat äänestivät superfinalisteja, ja superfinaalin tulos määräytyi ensimmäisen kierroksen ja superfinaalin yhteistuloksella. Kilpailun voittivat Daði & Gagnamagnið kappaleella "Think About Things". Eurovision laulukilpailu kuitenkin peruttiin myöhemmin koronaviruspandemian takia.

## Kilpailun kulku
### Ensimmäinen semifinaali
Ensimmäinen semifinaali kilpailtiin 8. helmikuuta. Semifinaalia seurasi keskimäärin 100 000 katsojaa.

### Toinen semifinaali
Toinen semifinaali kilpailtiin 15. helmikuuta. Semifinaalia seurasi keskimäärin 105 000 katsojaa.

### Finaali
Finaali kilpailtiin 29. helmikuuta. Iva ja Dimma esittivät finaalissa kappaleensa islanniksi, loput englanniksi. Kilpailijoiden lisäksi finaalin vierailevana tähtenä esiintyi Hatari. Finaalin raadin muodostivat kolme islantilaista ja seitsemän ulkomaalaista jäsentä, raatiin kuuluivat Kleart Duraj (Albania), Christina Schilling (Tanska), Eirini Giannara (Kreikka), Klemens Nikulásson Hannigan (Islanti), Regína Ósk Óskarsdóttir (Islanti), Unnsteinn Manuel Stefánsson (Islanti), Audrius Giržadas (Liettua), Alexandra Rotan (Norja), Ana María Bordas (Espanja) ja Edward af Sillén (Ruotsi). Finaalia seurasi keskimäärin 141 000 katsojaa.

## Lähteet
*
*

### Viitteet
XXV (Heavy Metal Perseen albumi)

**XXV** on suomalaisen power metal -yhtyeen Heavy Metal Perseen albumi, joka julkaistiin 5. joulukuuta 2025. Albumi koostuu akustisista kappaleista, Jethro Tull-coverista, livetaltioinneista, sekä uudelleen miksatuista versioista kappaleista Aikakirjat ja Vainolaista vastaan. 

## Kappaleet
# 
# 
# 
#  (Jethro Tull cover)
# 
# 
# 
#  (Remix 2025)
# 

## Lähteet
Thimlich Ohinga

**Thimlich Ohinga** on rakennusryhmän raunio Keniassa Migorin kaupungin luoteispuolella Victorianjärven alueella. Se on Unescon maailmanperintökohde  vuodesta 2018.

Ryhmä rakennettiin luultavasti 1500-luvulla. Se näyttää toimineen linnoituksena, joka suojasi sekä ihmisiä että karjaa, mutta se on myös määritellyt sosiaalisia kokonaisuuksia ja sukulaisuuteen liittyviä suhteita.  Se on poikkeuksellisen suuri ja hyvin säilynyt esimerkki massiivisten kivistä latomalla rakennettujen muurien perinteestä, joka oli tyypillistä Victorianjärven ympäristön ensimmäisille paimentolaisyhteisöille ja joka säilyi 1500-luvulta 1900-luvun puoliväliin.

Maailmanperintökohteeseen kuuluu neljä suurempaa linnoitusta eli ohingnia, joilla kaikilla on sivurakennuksia. Suurinta ohingaa kutsutaan nimellä Kochieng, kun taas muut ovat Kakuku, Koketch ja Koluoch. Kivimuurit on ladottu kolmessa osassa, ja niissä on erikseen rakennetut ulompi ja sisempi kerros, joita keskimmäinen osa pitää yhdessä. Kivet asetettiin toisiinsa lukittuvaan järjestelmään, josta tulee riittävän tukeva ilman laastia tai sementtiä. Seinät on rakennettu siististi järjestetyistä erikokoisista kivistä ilman laastia. Seinien korkeus vaihtelee 1,5 metristä 4,5 metriin ja keskimääräinen paksuus on 1 metri.

Thimlich Ohinga on poikkeuksellinen esimerkki Victorianjärven altaan asutusmalleista ja alueellisista yhteisösuhteista. Se dokumentoi eri kielitaustaisten ihmisten peräkkäisiä asutuksia Victorianjärven altaan tärkeän muuttoliikkeen ja asutuksen aikana 1500- ja 1600-lukujen välillä. Se antaa myös viitteitä tuon ajan yhteisöllisissä asutuksissa vallitsevista asutusmalleista, karjankasvatuksesta ja käsityötavoista.

'Thimlich Ohinga' tarkoittaa "pelottavan tiheää metsää" luon kielellä, jota puhuu alueella asuva niililäinen ryhmä. Rakennusten joukosta löydetyt materiaalit on ajoitettu yli 500 vuoden taakse. Koska alueen nykyiset asukkaat saapuivat luultavasti noin kolme vuosisataa sitten, vaikuttaa todennäköisimmältä, että alkuperäisten kivirakennusten tekijöitä olivat bantut, jotka asuttivat tätä aluetta alun perin ennen luoiden saapumista. Myöhemmin yhteisöt, jotka muuttivat tälle alueelle 1400–1800-luvuilla, tekivät korjaus- ja muutostöitä. Kaikki nämä asutus- ja korjausjaksot eivät kuitenkaan häirinneet rakenteiden arkkitehtuuria tai säilymistä. 1900-luvun ensimmäisellä neljänneksellä ohinga-linnoitukset kävivät tarpeettomiksi. Kivirakenteita ei enää uusittu, ja sen seurauksena monista on jäljellä enää matala kivirengas, jälki maassa tai ei sitäkään. Thimlich Ohinga on yksi harvoista säilyneistä kivirakenteista.

## Lähteet
Heinrich Hirschsprung

**Heinrich Hirschsprung** (1836–1908) oli tanskalainen taiteensuosija ja tupakkatehtailija. Hän keräsi Tanskan 1800-luvun taiteesta kokoelman, joka käsitti noin 2&nbsp;000 teosta: öljyvärimaalauksia, akvarelleja, piirustuksia ja veistoksia. Hän lahjoitti kokoelman Tanskan valtiolle säilytettäväksi erityisenä Hirschsprung-kokoelmana. Emil Hannover julkaisi siitä kuvitetun luettelon (1902).

## Lähteet

## Aiheesta muualla
Naisten Korisliiga-kausi 2022–2023

**Naisten Korisliiga-kausi 2022–2023** oli 80. kausi, jolloin pelattiin koripallon naisten Suomen mestaruudesta. Peli-Karhut voitti seuran historian kahdeksannen mestaruuden.

## Naisten Korisliigan joukkueet kaudella 2022–2023

## Runkosarja

Runkosarja pelattiin kymmenen joukkueen kaksinkertaisena sarjana. Runkosarjan sijoille 1–5 sijoittuneet selvisivät ylempään jatkosarjaan ja sijoille 6–10 sijoittuneet alempaan jatkosarjaan. Molemmat jatkosarjat pelattiin viiden joukkueen kaksinkertaisena sarjana. Jatkosarjojen sarjataulukkoon laskettiin mukaan runkosarjan otteluiden tulokset. Alemman jatkosarjan sijoille 1–3 sijoittuneet selvisivät puolivälieriin. Alemman jatkosarjan viimeiseksi sijoittunut joukkue putosi naisten I-divisioonaan kilpailuvuodeksi 2023–2024.

### Ylempi jatkosarja

### Alempi jatkosarja

## Pudotuspelit

Puolivälierät pelattiin paras kolmesta -järjestelmällä eli kaksi voittoa riitti ottelusarjan voittoon.  

### Ottelukaavio

## Lähteet
Ørum (Viborg)

**Ørum** on taajama Viborgin kunnassa Tanskassa. Taajamassa oli 1&nbsp;493 asukasta vuoden 2025 alussa.

## Väestökehitys

## Lähteet

## Aiheesta muualla
Georgi Štšennikov

**Georgi Mihailovitš Štšennikov** (; s. 27. huhtikuuta 1991 Moskova, Neuvostoliitto) on venäläinen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on vasenjalkainen ja pituudeltaan 178-senttimetrinen. Štšennikov pelasi Venäjän A-maajoukkueessa kymmenen ottelua.

Štšennikov edusti koko ammattilaisuransa 2009–2023 TsSKA Moskovaa. Hän pelasi joukkueessa 367 ottelua, joissa hän teki kymmenen ja syötti 15 maalia. Hän voitti joukkueessa kolmesti Venäjän liigamestauuden, neljästi Venäjän cupin ja kolmesti Venäjän supercupin. Vuosina 2008–2009 hän pelasi seuran reservijoukkueessa. Štšennikov kuului Venäjän kokoonpanoon vuoden 2014 MM-kilpailuissa, joissa hän ei päässyt kertaakaan vaihtopenkiltä kentälle. Hän pelasi EM-kilpailuissa 2016 Englantia ja Slovakiaa vastaan.

## Lähteet

## Aiheesta muualla
Lars Hjortsberg

**Lars Hjortsberg** (23. marraskuuta 1772 Tukholma – 8. heinäkuuta 1843) oli ruotsalainen näyttelijä. Hän aloitti uransa lapsena oopperassa ja teatterissa, Hän oli kuningas Kustaa III:n suosikki. Teatterista erottuaan hän sai nimityksen hovi-intendentiksi. Hän näytteli traagisia osia lukuun ottamatta monenlaisissa rooleissa.

## Lähteet

## Aiheesta muualla
Temurmalikin piiri

**Temurmalikin piiri** () on hallintopiiri Xatlonin maakunnassa Tadžikistanissa. Sen keskus on Bahmanrūdin taajama. Piirin pinta-ala on 1&nbsp;014 neliökilometriä. Vuoden 2020 väestönlaskennan mukaan siellä oli 73&nbsp;527 asukasta.

Temurmalikin piiri rajoittuu pohjoisessa Norakin kaupunkiin ja Baldžuvonin piiriin sekä koillisessa Xovalingin, kaakossa ja etelässä Vose’n ja lännessä Danğaran piireihin. Se käsittää Surxobin, Toрirsun ja Šūrakin jokilaaksot, joita ympäröivät matalat vuoret ja kukkulat. Seudulla vallitsee kuiva subtrooppinen ilmasto.

Aikaisemmin Sovetin piiriksi kutsuttu hallintoyksikkö nimettiin mongoleja vastustaneen sotapäällikön mukaan vuonna 2004. Se jakautuu Bahmanrūdin taajamaan (entinen Sovet) sekä Bobojunusin, Kangurtin, Karmiševin, Qaraqamišin, Saidmu’min Rahimovin ja Tanobtšīn maalaiskuntiin. Kyliä on yhteensä 65. Kaupunkiväestön osuus on 17 prosenttia. Asukkaista noin 75 prosenttia on tadžikkeja ja 25 prosenttia uzbekkeja.

Bahmanrūdista on maantieyhteys Danğaraan. Matkaa alueen pääkaupunkiin Boxtariin on 161 ja Dušanbehen 171 kilometriä.

Seudun pääelinkeino on maatalous, joka on erikoistunut viljan, vihannesten ja perunan viljelyyn, puutarhanhoitoon, viininviljelyyn ja karjanhoitoon. Lisäksi on vähäistä elintarvike-, rakennustarvike- ja kevyttä teollisuutta. Tärkeä merkitys on pienyrittäjyydellä ja siirtotyöläisten lähettämillä rahasummilla.

Julkisiin palveluihin kuuluvat keskikoulut, kerhotalot, kirjastolaitos, lasten musiikkikoulu, kotiseutumuseo, terveyskeskus ja piirisairaala.

## Lähteet
Bubblegum dance

**Bubblegum dance** eli **bubblegum eurodance** on eurodancen ja purukumipopin alalaji, joka syntyi Pohjoismaissa 2000-luvun vaihteessa. Bubblegum dancessa hyödynnetään pääelementtinä syntentisaattoria, tosin nykyään myös tekoäly on tärkeä väline. Bubblegum dancen tyypillisiä ominaisuuksia ovat korkea laulu, lapselliset lyriikat, kirkkaat värit ja söpö sekä outo esiintymistyyli.

Bubblegum dancen tyyli on ”Y2K futurism”, viitaten 2000-luvun vaihteessa tapahtuneeseen tietojärjestelmäbugiin. Bubblegum dance -kappaleet ovat niittäneet suosiota muun muassa Tiktokissa, esimerkiksi Bambeen kappale ”Bumblebee”.

## Artisteja ja yhtyeitä

### Perinteinen bubblegum dance

* Aqua
* Toybox
* Miss Papaya
* Smile.dk
* Daze
* Caramell
* Hit’n’Hide
* Me & My
* Tiggy
* Jonny Jakobsen
* Bambee

### Bubblegum Italodance

* Anime
* Jenny Rom
* Holly Dolly
* Whigfield
* Barbie Young
* Dorothea

### Bubblegum dance sivuprojektina

* A*Teens
* E-Rotic
* Scooch
* Captain Jack
* ATC

## Suosituimpia bubblegum dance -kappaleita

* Aqua - ”Barbie Girl”
* Aqua - ”Roses are red”
* Toybox - ”Tarzan and Jane”
* Toybox - ”Best Friend”
* Miss Papaya - ”Hero”
* Miss Papaya - ”Pink Dinosaur”
* Smile.dk - ”Butterfly”
* Smile.dk - ”Boys”
* Daze - ”Superhero”
* Daze - ”Together Forever”
* Caramell - ”Caramelldansen”
* Caramell - ”Om Du Var Min”
* Hit’n’Hide - ”Space Invaders”
* Hit’n’Hide - ”Book of Love”
* Me & My - ”Dub I Dub”
* Me & My - ”Baby Boy”
* Tiggy - ”Ring a Ling”
* Tiggy - ”Simsalabim”
* Dr Bombay - ”Calcutta (Taxi Taxi Taxi)”
* Dr Macdoo - ”Macahula Dance”
* Bambee - ”Bumble Bee”
* Bambee - ”Typical Tropical”
* Jenny Rom - ”WWW.blonde girl”
* Jenny Rom - ”Waka Laka”
* Barbie Young - ”Tarzan and Jane”
* Crispy - ”The Game”
* Crispy - ”Licky Licky”
* Blue Monster & Bikki Girl - ”Pata Pata”

## Katso myös

* Eurodance
* Elektroninen tanssimusiikki
* Y2K

## Lähteet
Armin Navabi

**Armin Navabi** (s. 25. tammikuuta 1938 Teheran, Iran) on iranilais-kanadalainen ateistinen aktivisti, ex-muslimi ja Atheist Republic -sivuston perustaja. Hän on tunnettu islamkriittisistä ja antiteistisistä näkemyksistään. Kaksitoistavuotiaana Navabi yritti tehdä itsemurhan hyppäämällä ulos koulunsa ikkunasta, uskoen pääsevänsä taivaaseen. Viisitoistavuotiaana hänestä tuli entistä uskonnollisempi pelätessään helvettiä. Hän alkoi tutkia muita uskontoja, ja aloitettuaan yliopisto-opinnot hänestä oli jo tullut ateisti. Nykyään hän asuu Vancouverissa. Hän on myös kirjailija ja on kirjoittanut kirjan *Why There Is No God: Simple Responses to 20 Common Arguments for the Existence of God*. 

## Lähteet
Thamrin Nine

**Thamrin Nine** on pilvenpiirtäjäkortteli Jakartassa Indonesiassa. Sen korkein rakennus,  75-kerroksinen Autograph Tower, valmistui vuonna 2022 ja on 382,9-metrisenä eteläisen pallonpuoliskon korkein pilvenpiirtäjä.
## Lähteet

## Aiheesta muualla
Svenska Morgonbladet

**Svenska Morgonbladet** (lyh. **SvM**) oli ruotsalainen vapaakirkollinen ja raittiushenkinen sanomalehti, joka ilmestyi Tukholmassa vuosina 1890–1958. Sen perusti Per Ollén.
## Lähteet
Matti Paunio

**Matti Paunio** on suomalainen elokuva- ja televisioalan ammattilainen, joka on työskennellyt sekä tv-toimittajana että televisio-ohjelmien ostajana. Hän on valtiotieteiden maisteri.

Paunio on yksi Cinema Mondon perustajista. Cinema Mondo levittää ja maahantuo elokuvia sekä operoi Kino Engel -elokuvateatteria Helsingissä. Hän on ollut mukana perustamassa myös Rakkautta ja anarkiaa -elokuvafestivaalia.

Paunio työskenteli toimittajana Yleisradiossa, jossa hän teki muun muassa Radiomafialle ohjelmia sekä televisioon elokuvaohjelmaa Noitaympyrät ja kulttuuriohjelmaa Valopilkku.

Televisiotoimittajan uransa jälkeen Paunio siirtyi ensin Yleisradion ulkomaisten ohjelmien sisäänostajaksi ja myöhemmin MTV:n viihde- ja ohjelmapäälliköksi, vastuualueenaan kotimaiset ohjelmat.

2017 Paunio siirtyi Fisher King -tuotantoyhtiön toimitusjohtajaksi ja 2019 hänet valittiin Elokuvasäätiön tuotantojohtajaksi.

Paunio on ollut Suomen elokuvasäätiön, Filmiauran ja Eurimages tuotantorahaston hallituksissa.

Matti Paunion isä Keijo Paunio ja hänen setänsä Ilkka Paunio ovat hammaslääketieteen professoreita, ja toinen setä, Jouko Paunio, on kansantaloustieteen professori.

## Teokset
*
*
## Lähteet
Dagny Lind

**Dagny Edit Dorotea Lindsten** (7. marraskuuta 1902 Tukholma – 13. tammikuuta 1992 Malmö) oli ruotsalainen näyttelijä. Hän debytoi vuonna 1915 Skansenilla ja esiintyi 1920-luvulla Karl Gerhardin revyissä. Tämän jälkeen Lind kierteli eri teattereissa, myös Vaasan ruotsinkielisessä teatterissa. Lind näytteli myös noin viidessätoista elokuvassa vuosina 1923–1977, muun muassa Ingmar Bergmanin esikoisohjauksessa ''Kriisi'' (1946), jossa hän esitti kuolemansairasta pianonsoiton opettajaa.
## Lähteet

## Aiheesta muualla
Staffan Heimerson

**Staffan Heimerson** (s. 7. marraskuuta 1935 Karlstad) on ruotsalainen toimittaja. Hän aloitti uransa maakuntalehdistössä ja työskenteli vuosina 1962–1989 *[[Aftonbladet]]issa* ulkomaankirjeenvaihtajana ja toimituspäällikkönä. Tämän jälkeen hän siirtyi *[[Sveriges Radio]]on*, missä hän seurasi Balkanin tilannetta Wienistä käsin ja voitti vuonna 1995 Stora journalispriset -palkinnon.

Heimerson on naimisissa. Hänellä on viisi lasta ja useita lapsenlapsia.
## Lähteet

## Aiheesta muualla
Derventio

**Derventio** voi viitata seuraaviin antiikin aikaisiin paikkoihin Britanniassa:

* Derventio Brigantum, roomalainen linnoitus ja asutus nykyisessä Maltonissa
* Derventio Carvetiorum, roomalainen linnoitus ja asutus nykyisessä Papcastlessa
* Derventio Coritanorum eli	Derbentio, roomalainen linnoitus ja asutus nykyisessä Little Chesterissä
Naisten Korisliiga-kausi 2025–2026

**Naisten Korisliiga-kausi 2025–2026** on 83. kausi, jolloin pelataan koripallon naisten Suomen mestaruudesta. Hallitsevana mestarina kauteen lähti Peli-Karhut. Joukkuemäärää pudotettiin edelliskauden kymmenestä yhdeksään, koska naisten I-divisioonan voittanut PuHu Juniorit ei hakenut Naisten Korisliigan sarjalisenssiä määräaikaan mennessä ja edelliskaudella kymmenenneksi sijoittunut Forssan Alku ilmoitti vetäytyvänsä Naisten Korisliigasta.

## Naisten Korisliigan joukkueet kaudella 2025–2026

## Sarjataulukko

Runkosarjassa pelattiin yhdeksän joukkueen kolminkertainen sarja, jonka kahdeksan parasta etenivät pudotuspeleihin.

## Lähteet
Vaxšvuoret

**Vaxšvuoret** () on Vaxš- ja Surxobjokien välissä sijaitseva vuoristo Tadžikistanissa. Sen pituus koillisesta lounaaseen on 80 kilometriä ja keskikorkeus 1&nbsp;500–2&nbsp;000 metriä. Korkein kohta on Hazrati Šoh (3&nbsp;141 metriä).

Vuorijono on muodostunut konglomeraatista, hiekkakivestä, kalkkikivestä ja savesta. Sen keskiosasta eroavat etelää kohti Ilontoğvuoret (korkeus 1&nbsp;769 metriä), jotka erottavat toisistaan Surxobin ja Tohirsun laaksot. Alueella esiintyy voimakkaita maanjäristyksiä, ja siellä on kuumia lähteitä.

Seudun ilmasto on mantereinen ja kuiva. Kesät ovat kuumia ja talvet melko leutoja. Keskimääräinen sademäärä on 800–1&nbsp;200 millimetriä. Rinteillä kasvaa heinää, pensaita, akaasioita, katajia ja hedelmäpuita. Alue toimii kesälaitumena.

## Lähteet
Solon (täsmennyssivu)

**Solon** voi viitata seuraaviin:

* Solon (n. 638–558 eaa.), antiikin kreikkalainen valtiomies
* Solon, saksalainen yritys
* 3279 Solon, asteroidi
Sinaida

**Sinaida** on naisen etunimi.

Nimi Sinaida on suomalaistettu muoto venäjässä (sekä ukrainassa ja valkovenäjässä) tunnetusta nimestä *[[Zinaida]]* (ven. *Зинаида)*. Se puolestaan palautuu kreikkalaisperäiseen nimeen *Zenais* tai *Zenaida,* joka puolestaan oli alkuaan johdannainen Zeus-jumalan nimestä. Nimi yhdistetään etenkin ortodoksisessa kirkossa kunnioitettuun pyhään Sinaidaan (Zenaida, Zenais), joka oli legendan mukaan ensimmäisellä vuosisadalla jKr. elänyt marttyyri, apostoli Paavalin sukulainen.

Nimi Sinaida on Suomessa harvinainen; se on vuosina 1899–2025 ollut Suomessa etunimenä alle 190 naisella. Suomen ortodoksisen kirkon kalenterissa se on yhdistetty nimiin *[[Siina]], Sinna* sekä *[[Sinikka]],* joiden nimipäivää voidaan viettää marttyyri Sinaidan (Zenais) muistopäivänä 11.10.

## Lähteet
Vojtěch Hlaváč

**Vojtěch Hlaváč** (1849–1911) oli tšekkiläinen säveltäjä ja urkuri. Hän toimi vuodesta 1871 kapellimestarina Pietarissa ja sen ympäristössä. Hän johti vuodesta 1888 Pietarin ylioppilasorkesteria ja vuodesta 1892 ylioppilaskuoroa. Hän on toiminut orkesterinjohtajana useissa suurissa näyttelyissä sekä Venäjällä että ulkomailla esimerkiksi Pariisissa 1889 ja Chicagossa 1893. Vuosina 1890–1892 hän tarkasti hallituksen puolesta musiikkiopetusta 300 oppilaitoksessa ja teki aloitteen musiikkiopetuksen yleiseksi uudistamiseksi ja järjestämiseksi valtion oppikouluissa. Hän oli vuodesta 1900 hoviorkesterin urkuri. Hänen tuotantoonsa kuuluu lauluja, piano- ja orkesterisävellyksiä.

## Lähteet

## Aiheesta muualla
Zinaida

**Zinaida** (ven. Зинаида, ukr. Зінаïда, valkoven. Зінаіда) on etenkin itäslaavilaisissa kielissä käytetty naisen etunimi. Suomessa se on tunnettu myös muodossa *[[Sinaida]].*

Nimi *Zinaida* palautuu kreikkalaisperäiseen nimeen *Zenais* tai *Zenaida,* joka puolestaan oli alkuaan johdannainen Zeus-jumalan nimestä. Nimi yhdistetään etenkin ortodoksisessa kirkossa kunnioitettuun pyhään marttyyri Zinaidaan (Zenaida, Zenais), joka oli legendan mukaan ensimmäisellä vuosisadalla jKr. elänyt apostoli Paavalin sukulainen. Zenaidan ja hänen sisarensa Philonillan kerrotaan eläneen luolassa auttaen köyhiä ja parantaen sairaita, kunnes pakanat kivittivät heidät. Pyhän Zinaidan muistopäivää vietetään ortodoksisessa kirkossa 11. lokakuuta.

## Tunnettuja Zinaidoja

* Zinaida Amosova (s. 1950), neuvostoliittolainen hiihtäjä
* Zinaida Greceanîi (s. 1956), moldovalainen poliitikko
* Zinaida Hippius (Gippius) (1865–1949), venäläinen runoilija
* Zinaida Kirijenko (1933–2022), venäläinen näyttelijä
* Zinaida Lindén (s. 1963), venäläis-suomenruotsalainen runoilija
* Zinaida Serebrjakova (1884–1967), venäläinen taidemaalari
* Zinaida Volkova (1901–1933), venäläinen marxisti
* Zinaida Voronina (Družinina) (1947–2001), neuvostoliittolainen telinevoimistelija

## Lähteet
Jani Ylälehto

**Jani Ylälehto** on suomalainen poliitikko ja yrittäjä. Hän on koulutukseltaan insinööri. Ylälehdellä on yritys, Jani Ylälehto Oy, joka liikennöi puutavara-, rahti- ja sorakuljetuksia sekä ruoka- ja pyykkikuljetuksia. Ylälehto on toiminut Pihtiputaan kunnanhallituksen puheenjohtajana vuosina 2012–2017. Hän edustaa Suomen Keskustaa.

Jani Ylälehto toimi Keski-Suomen hyvinvointialueen aluevaltuuston jäsenenä kaudella 2022-2025 ja jatkaa kaudella 2025-2029. Aluevaltuusto valitsi Jani Ylälehdon Keski-Suomen hyvinvointialueen hallituksen puheenjohtajaksi kokouksessaan 4. marraskuuta 2025 kun tehtävästä erosi Maria Kaisa Aula. Ylälehto oli aiemmin toiminut aluevaltuuston 1. varapuhenjohtajana.

Hän on  ollut Suomen Kuljetus ja Logistiikka SKAL ry:n jäsen vuodesta 1999 ja ensimmäisenä varapuhenjohtajana vuodesta 2018.  Kuljetuskeskusten Liiton puheenjohtajana ja SKAL:n hallituksen asiantuntijajäsenenä hän on toiminut vuodesta 2013. Järjestön puheenjohtajana hän toimi kaudella 2020–2022 ja valittiin myös kaudelle 2022-2024. Hän erosi kesken kauden SKAL ry:n puheenjohtajan tehtävästä vuonna 2023 saatuaan rattijuopumuksesta sakot. Jani Ylälehto toimii myös lentopallon mestaruusliigaa Pihtiputaalla pelaavan Liigaplokin puhenjohtajana. 

## Lähteet
Tasha Cobbs Leonard

**Natasha Tameika Cobbs Leonard** (s. 7. heinäkuuta 1981), joka tunnetaan paremmin taiteilijanimellään **Tasha Cobbs Leonard** , on yhdysvaltalainen gospelmusiikkiartisti, lauluntekijä ja pastori. Hän julkaisi vuonna 2013 EP-levyn *Grace*, jonka hittisingle oli ”Break Every Chain”. EP nousi Billboard 200 -listalla sijalle 61.

Cobbs Leonard on voittanut musiikkiuransa aikana useita palkintoja, mukaan lukien 3 Billboard Music Awardia, 15 Dove-palkintoa, 3 Grammy-palkintoa ja 16 Stellar Awardia. Heinäkuussa 2025 hän julkaisi albumin *Tasha*, joka debytoi Top Gospel Albums -listan ykkösenä.

## Lähteet
Maverick City Music

**Maverick City Music** on yhdysvaltalainen krisitillisen nykymusiikin ja ylistysmusiikin kollektiivi ja levy-yhtiö. Kokoonpanon perustivat vuonna 2018 lauluntekijät Tony Brown ja Jonathan Jay Atlantassa, Georgiassa. Ryhmä kokoaa vaihtelevan joukon laulajia, tuottajia ja yhteistyökumppaneita luomaan musiikkia. Ryhmä yhdistää gospelperinteet moderniin ylistysmusiikkiin ja painottaa yhteisöllisiä lauluntekosessioita.

Perustamisestaan lähtien Maverick City Music on julkaissut lukuisia albumeja ja singlej. Tärkeimpiä julkaisuja ovat esimerkiksi *Kingdom Book One*, joka nosti kollektiivin tunnettavuutta. Ryhmä on saavuttanut merkittävää kaupallista menestystä, kerännyt miljardeja suoratoistoja eri alustoilla ja esiintynyt suurissa tapahtumissa, kuten Grammy-televisiolähetyksissä.

Merkittäviä saavutuksia ovat olleet vuoden 2023 neljä voittoa Grammy-gaalassa sekä aiemmat voitot vuonna 2022. Yhtye sai myös NAACP Image Award -palkinnon parhaasta gospel-/kristillisestä albumista.

## Lähteet
Kirk Franklin

**Kirk Dewayne Franklin** (s. 26. tammikuuta 1970) on yhdysvaltalainen gospellaulaja, lauluntekijä, muusikko ja kuoronjohtaja. Hän kasvoi orpona uskonnollisen tätinsä hoivissa Fort Worthissa, Texasissa. Franklin osoitti jo nuorena musiikillista lahjakkuutta: hän oppi soittamaan pianoa nelivuotiaana ja johti kuoroja jo teini-iässä.

Franklin saavutti läpimurron 1990-luvulla *Kirk Franklin & The Family* -yhtyeen johtajana. Yhtyeen samanniminen debyyttialbumi myi yli kaksi miljoonaa kappaletta ja voitti Grammy-palkinnon parhaana nykyajan soul-gospel-albumina vuonna 1996. Hän on ollut edelläkävijä gospelin ja hiphopin, R&B:n ja popin vaikutteiden yhdistämisessä, muokannut urbaania nykyaikaista gospelia ja myynyt yli 13 miljoonaa albumia maailmanlaajuisesti. Franklin on voittanut 20 Grammy-palkintoa, mikä on eniten gospel-artisteista. Hänen uransa kohokohtia ovat listaykköshitit kuten ”Stomp” ja ”Revolution”.

## Lähteet
Tye Tribbett

**Tyrone ”Tye” Tribbett** (s. 26. tammikuuta 1976) on yhdysvaltalainen gospellaulaja, lauluntekijä ja kosketinsoittaja. Hän on kolminkertainen Grammy-palkittu artisti, kuoronjohtaja sekä Stellar-palkitun gospelryhmä *Tye Tribbett & G.A.:n* perustaja.

Uransa aikana hän on kerännyt yli 317 miljoonaa striimiä maailmanlaajuisesti ja myynyt yli 1,3 miljoonaa albumia. YouTubessa hän on ylittänyt 60 miljoonaa katselukertaa. Hän on esiintynyt kansallisessa televisiossa ohjelmissa kuten The Tonight Show with Jimmy Fallon, The BET Awards ja STELLAR Awards.

## Lähteet
Erica Campbell (muusikko)

**Erica Monique Campbell** (o.s. **Atkins** ; s. 29. huhtikuuta 1972) on yhdysvaltalainen gospel-laulaja ja lauluntekijä. Hän on erikoistunut urbaaniin nykyaikaiseen gospeliin, kristilliseen R&B:hen ja nykyaikaiseen R&B:hen. Hän aloitti musiikkiuransa 1990-luvun lopulla yhdessä nuoremman sisarensa Tina Campbellin kanssa osana Mary Mary -yhtyettä.

Hänen debyyttisooloalbuminsa *Help* (2014) nousi Billboard 200 -listan kymmenen parhaan joukkoon ja voitti parhaan gospelalbumin Grammy-palkinnon. Albumin uudelleenjulkaisu, *Help 2.0* (2015), sisälsi gospel trap -singlen ”I Luh God”, joka nousi gospel-listan ykköseksi. Hän julkaisi toisen albuminsa *I Love You* vuonna 2023. Vuonna 2025 hän julkaisi singlen ”Trust and Obey”. Hänen vuonna 2024 julkaistu yhteistyökappaleensa ”One Hallelujah”, jonka ovat tehneet Tasha Cobbs Leonard, Erica Campbell, Israel Houghton, Jonathan McReynolds ja Jekalyn Carr, voitti parhaan gospel-esityksen/kappaleen Grammy-palkinnon.

Syyskuussa 2025 hänet nimitettiin Gospel Music Hall of Fameen. Musiikkiuransa lisäksi Campbell on esiintynyt elokuvissa *Sister Act 2: Back in the Habit* (1993) ja *The Fighting Temptations* (2003). Toukokuusta 2016 lähtien hän on juontanut *Get Up! Mornings with Erica Campbell* -ohjelmaa koomikko Griffin kanssa.

## Lähteet
Israel Houghton

**Israel Houghton** (s. 19. toukokuuta 1971) on yhdysvaltalainen kristillisen nykymusiikin laulaja, lauluntekijä, tuottaja ja ylistysjohtaja. Hänen ylistysryhmänsä nimi on **Israel & New Breed**. Houghton on voittanut yhteensä seitsemän Grammy-palkintoa.

Houghton aloitti uransa 1990-luvun alussa, kun hän aloitti 19-vuotiaana rumpalina kirkon bändissä. Vuonna 1995 hän ja hänen silloinen vaimonsa Meleasa perustivat *New Breed Ministries* -järjestön, joka kehittyi Israel & New Breed -ylistysyhtyeeksi. Yhtye julkaisi debyyttialbuminsa *Whisper It Loud* vuonna 1997. Houghton tuotti Michael Gungorin albumin *Bigger Than My Imagination*, joka listattiin vuoden 2004 suosituimpien ylistyslevyjen joukkoon *[[Christianity Today]]* -lehden artikkelissa.

## Lähteet
Jonathan McReynolds

**Jonathan Caleb McReynolds** (s. 17. syyskuuta 1989) on yhdysvaltalainen gospel-laulaja-lauluntekijä, muusikko, tuottaja, kirjailija ja opettaja. Hän nousi kuuluisuuteen nykyaikaisessa gospelmusiikissa debyyttialbumillaan *Life Music* vuonna 2012 ja saavutti kaupallista menestystä useilla gospel-listojen ykkössingleillä ja -albumeilla.

McReynolds on voittanut kaksi Grammy-palkintoa parhaasta gospel-esityksestä/kappaleesta – ”Movin' On” (yhdessä Mali Musicin kanssa) vuonna 2021 ja ”One Hallelujah” vuonna 2025. Lisäksi hän voittanut 15 Stellar-palkintoa, neljä Dove-palkintoa ja ensimmäisenä gospel-artistina BMI:n Champion Award -palkinnon. 

Hänen on tehnyt yhteistyötä muun muassa Stevie Wonderin, Justin Bieberin ja Maverick City Musicin kanssa. Tuotannossa sekoittuvat perinteinen gospel, R&B ja soul-elementit. Hän on laajentanut toimintaansa näyttelemiseen ja levy-yhtiön johtamiseen sekä kirjoittanut bestseller-kirjan *Before You Climb Any Higher* kirjoittamiseen. 

## Lähteet
Belizen edustajainhuone

**Belizen edustajainhuone** () on Belizen kaksikamarisen parlamentin eli kansalliskokouksen alahuone. Se koostuu 31 edustajasta, jotka valitaan vaaleilla viiden vuoden välein. Edustajainhuoneen kaksi pääpuoluetta ovat vuosikymmenten ajan olleet keskusta-vasemmistolainen Kansan yhtenäisyyspuolue PUP ja oikeistokonservatiivisempi Yhdistynyt demokraattinen puolue UDP.
## Vaalitapa
Käytössä on enemmistövaalitapa, jossa jokaiselta vaalipiiriltä valitaan yksi edustaja. Äänioikeus- ja ehdolleasettumisikäraja on 18 vuotta. Äänestyspakkoa ei ole.
## Työskentely
Edustajainhuone kokoontuu yleensä kolmesti vuodessa: keväällä, kesällä ja syksyllä. Pysyviä valiokuntia on kymmenen.

Edustajainhuone säätää lakeja yhdessä ylähuoneen eli senaatin kanssa. Mikäli kamarit eivät pääse sopuun laista, edustajainhuoneen kanta on ensisijainen.

Belizen hallituksen on nautittava edustajainhuoneen luottamusta.
## Lähteet

## Aiheesta muualla
* Belizen kansalliskokouksen verkkosivut
Minera Alamos

**Minera Alamos** on kanadalainen kaivosyhtiö, joka tuottaa kultaa. Yhtiö kärsi vuosia meksikolaisen Cerro de Oro -kaivosprojektin luvituksesta. Lupaprosessin hidastuttua yhtiö hankki omistukseensa Copperstone-kaivosprojektin Arizonassa. Myöhemmin yhtiö hankki omistukseensa myös tuotannossa olevan Pan-kaivoksen ja Goldrock-kaivosprojektin Equinox Goldilta.

## Kaivokset
*Pan, Nevada, Yhdysvallat

## Kaivosprojektit
*Copperstone, Arizona, Yhdysvallat
*Cerro de Oro, Zacatecas, Meksiko
*Goldrock, Nevada, Yhdysvallat

## Lähteet

## Aiheesta muualla
*https://mineraalamos.com/
Topi Urponen

**Topi Niilo Kalervo Urponen** (2. marraskuuta 1935 Tampere – 6. huhtikuuta 2022 Tampere) oli suomalainen matemaatikko ja sovelletun matematiikan professori.

Topi Urposen vanhemmat olivat Niilo Evert Urponen ja Kerttu Eeva Kyllikki Malinen. Hän avioitui 1957 psykiatri Outi Petäjän kanssa. Urponen tuli ylioppilaaksi Tampereen yhteiskoulusta 1954 ja valmistui Helsingin yliopistosta filosofian kandidaatiksi 1959 ja lisensiaatiksi 1966 ja väitteli siellä filosofian tohtoriksi 1971. 

Urponen oli matematiikan ja luonnonopin opettaja eri kouluissa 1957–1965 ja ATK-suunnittelija ensin Pääesikunnassa 1962–1965 ja sitten IBM:n palveluksessa 1965–1967. Matematiikan yliopettaja Tampereen teknillisessä oppilaitoksessa hän oli 1967–1973 ja matematiikan tuntiopettaja siellä 1974–1979 ja Tampereen yliopistossa 1987–1988. Tampereen teknillisessä korkeakoulussa Urponen oli sovelletun matematiikan vt. apulaisprofessori 1966–1969 ja 1971–1973 ja apulaisprofessori ja professori 1973–1999.

Urponen kuoli vuonna 2022. Hänet on haudattu Tampereella Kalevankankaan hautausmaalle.

## Lähteet
Jalkapallon Suomen Cup 1991

**Jalkapallon Suomen Cup 1991** oli jalkapallon Suomen Cupin 37. järjestämiskerta. Turnauksen voitti Turun Palloseura, joka päihitti loppuottelussa FC Kuusysin rangaistuspotkukilpailun jälkeen. Suomen Cupin mestaruus oli TPS:lle sen historian ensimmäinen.

## Ottelut 7. kierroksesta lähtien

Lähde:

## Lähteet
Pierrier (1907)

**Pierrier** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. elokuuta 1903 Rochefortin laivastontelakalta, missä köli laskettiin 6. lokakuuta 1904. Alus laskettiin vesille 28. helmikuuta 1907 ja otettiin palvelukseen koeajoja varten heinäkuussa 1907. Alus otettiin varsinaiseen palvelukseen marraskuussa 1908.

## Palvelus
Palvelukseen otettaessa alus liitettiin pohjoiseen laivueeseen (), missä se oli propulsiojärjestelmätesteissä seuraavan vuoden. Alus oli 1909-1911 Rochefortissa reservissä, jolloin sen propulsiojärjestelmä palautettiin ennalleen. Se oli 1912 Oranissa Défense mobilessa. Vuonna 1914 alus oli 1re Armée navalen 4. hävittäjälaivueessa. Sotavuodet alus oli Välimerellä. Se poistettiin alusluettelosta 27. heinäkuuta 1921 ja myytiin 1. maaliskuuta 1922 Toulonissa romutettavaksi.

## Lähteet
*
*
*

### Viitteet
Obusier (1906)

**Obusier** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. elokuuta 1903 Rochefortin laivastontelakalta, missä köli laskettiin 10. toukokuuta 1905. Alus laskettiin vesille 9. maaliskuuta 1906 ja otettiin palvelukseen koeajoja varten kesäkuussa 1907. Alus otettiin varsinaiseen palvelukseen syyskuussa 1907.

## Palvelus
Palvelukseen otettaessa alus liitettiin pohjoiseen laivueeseen (). Se oli 1912 Oranissa Défense mobilessa ja 1914 Brestissä 2e Escadre légèren 1. hävittäjälaivueessa. Vuodet 1915-1918 alus oli Dunkerquessa. Se poistettiin alusluettelosta 27. toukokuuta 1921 ja myytiin 6. maaliskuuta 1922 Cherbourgissa romutettavaksi.

## Lähteet
*
*
*

### Viitteet
Khaled al-Anani

**Khaled al-Anani** (; s. 1971) on egyptiläinen poliitikko ja virkamies. Hänet valittiin marraskuussa 2025 Unescon pääjohtajaksi ja hän astuu virkaan 15. marraskuuta. Aiemmin hän on toiminut egyptologian professorina Hilwanin yliopistossa ja johtanut Egyptiläistä museota. Vuosina 2016–2022 hän oli Egyptin hallituksen muinaismuistoista ja turismista vastaava ministeri.
## Lähteet

## Aiheesta muualla
Jekalyn Carr

**Jekalyn Almonique Carr** (s. 22. huhtikuuta 1997) on yhdysvaltalainen gospellaulaja-lauluntekijä. Hän on saavuttanut kuusi Grammy-ehdokkuutta, mukaan lukien voiton kategoriassa Paras gospel-esitys/kappale kappaleella ”One Hallelujah” yhdessä Israel Houghtonin, Erica Campbellin, Tasha Cobbs Leonardin ja Jonathan McReynoldsin kanssa vuonna 2025. Lisäksi hän on saavuttanut kymmenen Stellar-palkintoa, neljä Dove-palkintoa ja kaksi Billboard Music Award -ehdokkuutta.

Jekalyn Carr aloitti musiikkiuransa vain 15-vuotiaana. Alle kymmenessä vuodessa hänestä on tullut yksi gospel-musiikin myydyimmistä itsenäisistä artisteista.

## Lähteet
Mortier (1906)

**Mortier** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. elokuuta 1903 Rochefortin laivastontelakalta, missä köli laskettiin 12. syyskuuta 1904. Alus laskettiin vesille 23. maaliskuuta 1906 ja otettiin palvelukseen koeajoja varten lokakuussa 1907. Alus otettiin varsinaiseen palvelukseen tammikuussa 1908.

## Palvelus
Palvelukseen otettaessa alus liitettiin pohjoiseen laivueeseen (), mistä se siirrettiin 1909 Välimerelle. Se oli 1914 1re Armée navalen 4. hävittäjälaivueessa. Sotavuodet alus oli Välimerellä mukaan lukien Dardanellit. Se oli 1917-1919 Provencen partioalusdivisioonassa. Alus liitettiin kesäkuussa 1919 torpedokoulutuskeskukseen *Patrien* kanssa, missä se oli lokakuuhun 1923. Se poistettiin alusluettelosta 30. maaliskuuta 1927 ja myytiin 26. lokakuuta 1927 Toulonissa romutettavaksi.

## Lähteet
*
*
*

### Viitteet
Carquois (1907)

**Carquois** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. heinäkuuta 1904 Rochefortin laivastontelakalta, missä köli laskettiin 10. heinäkuuta 1905. Alus laskettiin vesille 26. kesäkuuta 1907 ja otettiin palvelukseen koeajoja varten huhtikuussa 1908. Alus otettiin varsinaiseen palvelukseen elokuussa 1908.

## Palvelus
Palvelukseen otettaessa alus liitettiin Välimeren laivueeseen (). Se oli 1914-1915 Brestissä 2e Escadre légèren 1. hävittäjälaivueessa, minkä jälkeen se oli 1916-1918 Dunkerquessa Pohjanmeren laivueessa. Alus oli 1919 merivoimien 3. alueen 3. avisolaivueessa, kunnes se poistettiin palveluksesta 1926 Brestissä ja siirrettiin reserviin. Alus todettiin palveluskelvottomaksi 1. joulukuuta 1930 ja myytiin 9. heinäkuuta 1931 Brestissä romutettavaksi.

## Lähteet
*
*
*

### Viitteet
Elevation Worship

**Elevation Worship** on yhdysvaltalainen kristillisen nykymusiikin ja ylistysmusiikin kokoonpano. Yhtye toimii Elevation Churchin yhteydessä Charlottessa, Pohjois-Carolinasaa. Kollektiivi johtaa ylistystä Elevation Churchin viikonloppuisissa jumalanpalveluksissa sekä esiintyy konserteissa ja kiertueilla ympäri Yhdysvaltoja. Kollektiivi on myynyt yli 1,5 miljoonaa albumia Yhdysvalloissa vuoteen 2020 mennessä.

Elevation Worship aloitti toimintansa vuonna 2007. Yhtye julkaisi neljä itsenäistä albumia ennen sopimuksen solmimista Essential Recordsin kanssa. *The Sound* julkaistiin vuonna 2007, *We Are Alive* vuonna 2008, *God With Us* vuonna 2009 ja *Kingdom Come* vuonna 2010. Kappaleella ”Give Me Faith” varustettu *Kingdom Come* oli yhtyeen ensimmäinen albumi, joka nousi Billboard-listoille. Yhtye on voittanut yhden Grammy-palkinnon.

## Lähteet
Mortier

**Mortier** tarkoittaa muun muassa seuraavia:

* *[[Mortier (1906)]]*, Ranskan laivaston hävittäjä

## Sukunimi
* Édouard Mortier, (1768–1835), Ranskan marsalkka, osallistui Napoleonin sotiin, pääministeeri
* Pieter Mortier (myös **Pierre Mortier**, 1661–1711), ranskalaista syntyperää oleva kartografi
Trident (1907)

**Trident** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. heinäkuuta 1904 Rochefortin laivastontelakalta, missä köli laskettiin 10. heinäkuuta 1905. Alus laskettiin vesille 5. joulukuuta 1907 ja otettiin palvelukseen koeajoja varten lokakuussa 1908. Alus otettiin varsinaiseen palvelukseen 11. tammikuuta 1909.

## Palvelus
Palvelukseen otettaessa alus liitettiin pohjoiseen laivueeseen (). Alkuvuodesta 1914-1915 se oli 1re Armée navalen 5. hävittäjälaivueessa. Sota-ajan alus oli Välimerellä Dardanellit mukaan lukien. Alus oli 1920-luvulla Toulonissa lämmittäjien koulutusaluksena. Se poistettiin alusluettelosta 13. marraskuuta 1931 ja myytiin 29. marraskuuta 1932 Toulonissa romutettavaksi.

## Lähteet
*
*
*

### Viitteet
Triinu

**Triinu** on virolainen naisen etunimi, alkuaan kansanomainen muoto kansainvälisestä *[[Katariina (nimi)|Katariina]]* *(Katrine)* -nimestä. Nimestä on käytössä myös muoto *Triin.*

Triinun nimipäivä on virolaisessa kalenterissa 25. marraskuuta, perinteisenä Pyhän Katariinan päivänä.

Vuoden 2025 alussa Triinu-nimisiä naisia oli Virossa 1309, ja nimi oli naisten etunimistä 145:nneksi yleisin. Eniten Triinuja oli ikäluokassa 30–34. Vielä suositumpi oli variantti Triin: tämän nimen kantajia oli vuoden 2025 alussa 2808, ja nimi oli naisten etunimistä 46:nneksi yleisin. Eniten Triin-nimisiä oli ikäluokassa 35–39.

## Tunnettuja Triinu- ja Triin-nimisiä

* Triin Aljand (s. 1985), virolainen uimari
* Triin Ojaste (s. 1990), virolainen hiihtäjä
* Triin Ruubel (s. 1988), virolainen viulisti
* Triin Soomets (s. 1969), virolainen runoilija
* Triin Tobi (s. 1995), virolainen alppihiihtäjä
* Triinu Kivilaan (s. 1989), virolainen laulaja

## Muuta nimen käyttöä

* *Triinu,* ulkovirolainen naisten- ja perhelehti, ilmestyi vuosina 1952–1985 ensin Tukholmassa, sitten Torontossa

## Lähteet
Fleuret (1906)

**Fleuret** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. toukokuuta 1905 Rochefortin laivastontelakalta, missä köli laskettiin 1906. Alus laskettiin vesille 26. kesäkuuta 1907 ja otettiin palvelukseen koeajoja varten elokuussa 1907. Alus otettiin varsinaiseen palvelukseen maaliskuussa 1908.

## Palvelus
Palvelukseen otettaessa alus liitettiin pohjoiseen laivueeseen (). Se oli 1914-1915 Brestissä 2e Escadre légèren 2. hävittäjälaivueessa, minkä jälkeen se oli 1916-1917 Dunkerquessa Pohjanmeren laivueessa. Alus oli 1918 Cherbourgissa Normandian partioalusdivisioonassa. Se poistettiin alusluettelosta 12. tammikuuta 1920. Alus oli 1922-1923 maalilaivana Cherbourgissa. Se upposi 1923 hinattaessa maalilaivana.

## Lähteet
*
*
*

### Viitteet
Hoche

**Hoche** tarkoittaa muun muassa seuraavia:

* Avenue Hoche, puistokatu Pariisissa
* FS Hoche (1886), Ranskan laivaston alus

## Sukunimi
* Lazare Hoche (1768–1797), ranskalainen kenraali
Lentopallon miesten 1-sarjakausi 2019–2020

**[[Lentopallon miesten 1-sarja|Lentopallon miesten 1-sarjakausi]] 2019–2020** pelattiin 11 joukkueen 2-kertaisena sarjana, jonka jälkeen 8 parasta jatkoi pudotuspelejä pääsystä liigakarsintaan. Runkosarjan 3 huonointa jatkoivat pelejä pudotuskarsinnoissa. Sarja keskeytyi Koronaviruspandemian takia.

## Runkosarja

## Pudotuspelit

### Puolivälierät

## Pudotuskarsinnat

## Lähteet
Claymore

**Claymore** tarkoittaa muun muassa seuraavia

* Claymore, roolipelilehti
* Claymore, Norihiro Yagin luoma mangasarja
* Claymore, anime
* Claymore-luokka, Ranskan laivaston  alusluokka
* Claymore (1906), Ranskan laivaston alus
* Claymore, miekka
* M18 Claymore, yhdysvaltalaisvalmisteinen viuhkamiina
Mauri Kuokka

**Mauri Ensio Kuokka** (16. marraskuuta 1908 Virolahti – 30. lokakuuta 1980 Hamina) oli suomalainen ampuja. Haminan Ampumaseuraa edustanut Kuokka saavutti ampujana henkilökohtaisen MM-hopean ja joukkuekultaa isopistoolilla Tukholman MM-kilpailuissa 1947.

## Ura kansainvälisen tason pistooliampujana

Vuoden 1947 ammunnan Tukholman MM-kisoissa muodostuivat Mauri Kuokalle menestyksellisiksi. Hän saavutti henkilökohtaisen MM-hopean isopistoolilla eli kansanomaisesti sotilaspistoolilla Ruotsin kokeneen Torsten Ullmanin voittaessa. Joukkueena suomalaiset voittivat maailmanmestaruuden nelikolla Matti Kallio, Mauri Kuokka, Jaakko Rintanen ja Väinö Skarp ennen Ruotsin joukkuetta.

Vuoden 1948 Lontoon olympialaisten karsinnoissa Kuokka jäi joukkueen ulkopuolelle pistooliampujien varamieheksi edustuspaikkojen mennessä Kuokan päälajissa olympiapistoolissa Heusalalle, Ravilolle ja Rintaselle.

Kuokka oli lähellä kansallista kärkeä pääsemättä 1950-luvun alussa MM-kisoihin. Tältä ajalta paras saavutus oli vuoden 1955 SM-kisojen isopistoolin kouluosan mestaruus.

### Mitalit MM-kisoissa

### Henkilökohtainen kilpailu
;Hopeaa
*isopistooli (1947 Tukholma)

### Joukkuekilpailu
;Kultaa
*isopistooli (1947 Tukholma)
;Hopeaa
*kuvioammunta/olympiapistooli 1947 Tukholma

## Työura

Kuokka valmistui hammaslääketieteen lisensiaatiksi vuonna 1936, jonka jälkeen hän oli yksityishammaslääkärinä ja kansakoulujen hammaslääkärinä. Hän toimi myös Haminan varuskunnan hammaslääkärinä, ja hänet ylennettiin lääkintämajuriksi.

## Lähteet
Qubodijonin piiri

**Qubodijonin piiri** () on hallintopiiri Xatlonin maakunnassa Tadžikistanissa. Sen keskus on Qubodijonin taajama. Piirin pinta-ala on 1&nbsp;847 neliökilometriä. Vuoden 2020 väestönlaskennan mukaan siellä oli 190&nbsp;048 asukasta.

Qubodijonin piiri rajoittuu lännessä Šahritusin, pohjoisessa Rūdakīn ja idässä Dūstīn piireihin sekä etelässä Afganistaniin. Se sijaitsee Kofarnihonjoen vasemmalla rannalla. Kaakkoisrajalla virtaa Vaxš, joka muodostaa Pandžin kanssa piirin etelärajalla virtaavan Amudarjajoen. Jokilaaksoja reunustavat matalat vuoristot kuten Kofarnihonin itäpuolella sijaitseva Oqtoğ.

Piiri jakautuu hallinnollisesti Qubodijonin taajamaan sekä 20-solagii istiqlolin, Ešmurod Nijozovin, Navobodin, Nosiri Xusravin, Taxti Sanginin, Ūtaqara Nazarovin ja Zarkamarin maalaiskuntiin. Kyliä on yhteensä 45. Kaupunkiväestön osuus on 6,5 prosenttia. Suurimmat kylät ovat Qabla, Tšorboğ, Arabxona, Bošqal’a ja Šox. Asukkaista 49 prosenttia on tadžikkeja ja 42 prosenttia uzbekkeja.

Piirin kautta kulkee maakunnan pääkaupungin Boxtarin ja Uzbekistanin Termizin välinen maantie ja rautatie. Matkaa Boxtariin on 62 kilometriä.

Seudun pääelinkeino on maatalous, joka on erikoistunut puuvillan, viljan, vihannesten, perunan ja melonien viljelyyn, puutarhanhoitoon ja viininviljelyyn sekä karjanhoitoon ja silkkikuidun tuotantoon. Lisäksi on puuvilla-, rakennustarvike- ja elintarviketeollisuutta. Tärkeä merkitys on myös pienyrittäjyydellä ja siirtotyöläisten lähettämillä rahasummilla.

Piirissä toimii keskikoulujen lisäksi kaksi lukiota, teknillinen lyseo sekä opettajaopisto ja lääketieteellinen opisto. Kulttuurilaitoksia ovat kulttuuritalo, kirjastolaitos, lasten taidekoulu ja kotiseutumuseo. Terveyspalveluihin kuuluvat piirin terveyskeskus ja piirisairaala.

Historiallisiin kohteisiin kuuluvat muinaisen Taxti Sanginin kaupungin rauniot Vaxšin ja Pandžin yhtymäkohdassa. Vaxšin alajuoksulla sijaitsee Bešai palangonin luonnonpuisto.

## Lähteet

## Aiheesta muualla
* Piirin sivusto
Obusier

**Obusier** on ranskaa ja tarkoittaa haupitsia. Se tarkoittaa myös muun muassa seuraavia:

* Obusier (1906), Ranskan laivaston hävittäjä
* Obusier de 155 mm C modèle 1881, ranskalainen kenttätykki
Albert Mohler

**R. Albert Mohler Jr.** (s. 19. lokakuuta 1959) on yhdysvaltalainen evankelinen teologi, pappi ja seminaarin johtaja. Hän on toiminut vuodesta 1993 lähtien Southern Baptist Theological Seminaryn yhdeksäntenä presidenttinä. Mohler nimitettiin 33-vuotiaana johtamaan teologista uudistusta, joka oli sitoutunut Raamatun erehtymättömyyteen, auktoriteettiin ja riittävyyteen. Hän palautti tunnustuksellisen ortodoksisuuden evankelisten instituutioihin eteläisten baptistien konservatiivisen nousun aikana.

Hänellä on tutkinnot Samfordin yliopistosta ja Southern Seminarystä, mukaan lukien tohtorin tutkinto systemaattisesta teologiasta. Aiemmin hän on toimittanut Georgian baptistien lehteä *The Christian Index* ja toiminut pastoraalisissa tehtävissä. Mohler kirjoittaa teologiaa ja kulttuuria käsitteleviä kirjoja ja pitää luentoja. Hän juontaa myös päivittäistä ohjelmaa *The Briefing*, jossa analysoidaan uutisia raamatullisesta näkökulmasta, kritisoidaan maallisia trendejä ja puolustetaan perinteisiä kristillisiä kantoja esimerkiksi avioliittoon, ihmisarvoon ja uskonnonvapauteen liittyvissä kysymyksissä.

Mohleria pidetään yleisesti merkittävänä evankelisena ajattelijana. Hänen toimikautensa on pisimpään kestänyt johtotehtävä missään eteläisten baptistien organisaatiossa. Hän on vaikuttanut seminaarien opiskelijamääriin, opillisiin normeihin ja kirkkokuntien keskusteluun.

## Lähteet
Nicky Gumbel

**Nicholas Glyn Paul Gumbel** (s. 28. huhtikuuta 1955) on englantilainen anglikaaninen pappi, kirjailija ja evankelista. Hänet tunnetaan Alfa-kurssin perustajana.

Lontoossa lakimies- ja pankkiirisukuun syntynyt Gumbel aloitti uransa lakimiehenä opiskeltuaan lakia Trinity Collegessa Cambridgessa, jossa hän ensimmäisenä vuonnaan kääntyi ateismista kristinuskoon henkilökohtaisen raamatuntutkimuksen kautta. Saatuaan asianajajan pätevyyden ja työskenneltyään alalla hän kouluttautui papiksi ja liittyi Holy Trinity Bromptoniin (HTB), johtavaan evankeliseen anglikaaniseen kirkkoon Lontoossa, jossa hän toimi vikaarina vuosina 2005–2022.

Gumbel sovitti ja popularisoi yhdessä vaimonsa Pippan kanssa Alfa-kurssin, joka lanseerattiin alun perin HTB:ssä vuonna 1977. Hän uudisti sen vuonna 1990 helposti lähestyttäväksi evankeliointivälineeksi, jossa korostettiin keskustelua, aterioita ja Pyhään Henkeen keskittyvää viikonloppuretriittiä. Kurssi on sittemmin käännetty yli 100 kielelle ja otettu käyttöön useissa kristillisissä kirkkokunnissa. Hänelle myönnettiin Brittiläisen imperiumin komentajan arvo vuonna 2024 ansioista kirkon johtajana ja maailmanlaajuisessa evankelioinnissa.

## Suomennettuja teoksia
* 
* 
* 
* 
* 
* 
* 
* 

## Lähteet
Odotin näpyä, tuli laaka

**Odotin näpyä, tuli laaka** sisältää yksitoista Tuure Kilpeläisen ja Julius Sihvosen säveltämää kappaletta, joissa kuuluu vaikutteita Tuuren omista suosikeista: vanhasta soulista, bluesista, rock’n rollista, countrystä, folkista ja lauluntekijäperinteestä.

Sovitukset ovat syntyneet yhteistyössä Kilpeläisen yhtyeen kanssa. Kokoonpanossa soittavat Ansku Mellanen (basso ja laulu), Jussi Jaakonaho (kitara), Eliel Viitala (rummut) ja Julius Sihvonen (koskettimet, laulu).

Levyn on tuottanut Julius Sihvonen ja miksannut Jussi Jaakonaho. Levy äänitettiin Tuusulassa vanhassa hevostallissa, Lammaskallion studiossa. äänittäjänä toimi Julius Mauranen. 

## Kappaleet
#  
#  
#  
#  
#  
#  
#  
#  
#  
#  
#  

## Lähteet